Viljandi Linnavalitsus 17.02.2020

viljandi@viljandi.ee

Viljandi Linnavolikogu

volikogu@viljandi.ee

Kolde tänava probleemidest

Viljandi linnas olev Kolde tänav kuulub Viljandi linnale.

Kolde tänav piirneb ühelt poolt korteriühistu Lääne tn 6 krundiga, teiselt poolt Viljandi Maksimarketiga (Lääne tn 2).

Kolde tänav on väga halvas seisukorras. Lisaks teel olevatele suurtele aukudele, mis lõhuvad autosid, koguneb tänavale sajuste ilmadega sadevesi, mis ujutab üle kogu korteriühistu Lääne 6 poolse külje ja suurte vihmadega on peaaegu kogu tänav vee all.

Korteriühistu Lääne 6 prügikastid on paigaldatud tänava vahetusse lähedusse ja elanikud ei saa kuiva jalaga prügikastide juurde. Samuti takistab sademete äravoolu puudumine korteriühistu parkla laiendamist.

Kolde tänaval on liiklus väga tihe, sest tänavat kasutavad väga paljud Maksimarketit külastavad inimesed.

Viljandi linna avalikud pakendikonteinerid on paigutatud korteriühistu Lääne tn 6 krundi äärde. Pidevalt on mahutid täis ja väga tihti ajavad konteinerid üle ning osa prügist on paigutatud konteinerite äärde maha. Tühjendamata ja täis prügikonteineritest lendab tuulise ilmaga prügi korteriühistu territooriumile ja korteriühistu elanikud ei soovi oma territooriumi äärde sellist inetut ja korrastamata pilti.

Korteriühistu on mitmel korral saatnud pilte ja pöördunud Viljandi Linnavalitsuse vastavate ametnike poole olukorra lahendamiseks, kuis siiani ei ole midagi muutunud.

Palun leida lahendus Kolde tänava kordategemiseks ja sadevee ärajuhtimiseks ning paigaldada Viljandi linna avalikud prügikonteinerid mujale või korraldada praegusest tihedam prügikonteinerite tühjendamine.

Ootame Teiepoolsed kirjalikku tagasisidet ülalpoolnimetatud probleemidele lahenduse leidmiseks.

Lugupidamisega

Kalle Edula

Korteriühsitu Lääne 6 juhatuse esimees